شەفەق نیوز/ پارێزگار هەولیر ئومێد خۆشناو، ئمڕوو پەنجشەممە، راگەیان حکومەت هەرێم کوردستان چەودێری سیستەم بازار ئازاد کەێد، و وەردەوامە لە کارکردن لە مامەڵەی بازرگانی وەی جوورە سیستەمە.
خۆشناو لە کۆنگرەی رووژنامەوانی دۊیای جەم بۊینیان وەگەرد ژوور بازرگانی لە هەولێر وت: لێرە پەیوەنی خاسێگ ها لە نوان بازرگان کوردستان و حکومەت هەرێم، حکومەت پەێرەو سیستم بازار ئازاد کەێد وەی جوورەیش وەردەوام بوود لە پرۆسە بازرگانیەێلە، و چەودێری بازرگانەێل گرێدە وەر چەو و کارەێلیان وەگورەی سیاسەت بازار کوردستان رێکخەن.
دیاری کرد، حکومەت کار کەێد ئەرا پتەوکردن پەیوەنیەێل مابەێن کەرت تایبەت و گشتی  وە دۊیای ئاسانکاری فرەترە لە ری بڕیار گونجیاێگ دەرکردن ئەرا وەردەوامبۊین بازرگانی.
